കോണ്ടെ തന്നെ സ്പര്സിന്റെ പരിശീലകന്, നാളെ ചുമതലയേല്ക്കും നുനോ പരിശീലക സ്ഥാനത്ത് നിന്ന് പോയതിന് പിന്നാലെ കോണ്ടെയെ പകരക്കാരനായി എത്തിക്കാന് സ്പര്സ് തീരുമാനിച്ചു. കോണ്ടെ നാളെ ലണ്ടണിലേക്ക് എത്തും എന്ന് ഡി മാര്സിയോ റിപ്പോര്ട്ട് ചെയ്യുന്നു. കോണ്ടെ രണ്ടു വര്ഷത്തെ കരാറില് ആകും സ്പര്സില് ഒപ്പുവെക്കും. വലിയ വേതനം സ്പര്സ് അദ്ദേഹത്തിന് വാഗ്ദാനം ചെയ്തിട്ടുണ്ട്. 8 മില്യണ് പൗണ്ടോളം രണ്ട് വര്ഷത്തില് കോണ്ടെയ്ക്ക് വേതനമായി ലഭിക്കും. കഴിഞ്ഞ സീസണില് ഇന്റര് മിലാനെ സീരി എ ചാമ്ബ്യന്മാരാക്കിയ കോണ്ടെ സ്പര്സിന്റെ കിരീട ക്ഷാമം തീര്ക്കും എന്ന് ആരാധകര് കരുതുന്നു. കഴിഞ്ഞ ആഴ്ച വരെ മാഞ്ചസ്റ്റര് യുണൈറ്റഡ് പരിശീലകനാകും എന്ന് കരുതപ്പെട്ടിരുന്ന കോണ്ടെ പെട്ടെന്നുള്ള ട്വിസ്റ്റിലൂടെയാണ് സ്പര്സിലേക്ക് എത്തുന്നത്. നുനോയെ നിയമിക്കുന്നതിന് മുമ്ബും സ്പര്സ് കോണ്ടെയുമായി ചര്ച്ചകള് നടത്തിയിരുന്നു. അന്ന് പക്ഷെ കോണ്ടെ സ്പര്സില് വരാന് തയ്യാറായിരുന്നില്ല.